open-index/open-wikipedia-markdown huggingface dataset:
رگھوناتھ راؤ

**رگھوناتھ راؤ** (جنھیں **رگھو بَلّال** اور **رگھو بھراری** بھی کہا جاتا ہے) (18 اگست 1734ء – 11 دسمبر 1783ء) مرہٹہ سلطنت کے مختصر مدت کے لیے پیشوا رہے۔ ان کا عہد پیشوائی سنہ 1773ء سے 74ء تک فقط ایک برس پر محیط ہے۔

## ابتدائی زندگی
رگھوناتھ راؤ نانا صاحب پیشوا کے چھوٹے بھائی تھے۔ ان کے والد کا نام پیشوا باجی راؤ اول اور والدہ کا کاشی بائی تھا۔ 8 دسمبر 1734ء کو ستارا کے قریب ماہولی میں پیدا ہوئے اور بچپن کا بیشتر حصہ ستارا ہی میں گزارا۔

رگھوناتھ کو ابتدائی ایام میں شمالی ہندوستان میں خوب فتوحات حاصل ہوئیں۔ ان کی سرکردگی میں سنہ 1753ء سے 1755ء تک جاری مہم کا نتیجہ جاٹوں سے ایک مفید معاہدہ کی صورت میں نکلا۔ ہندوؤں کے یہاں رگھوناتھ کو اس لیے یاد رکھا جاتا ہے کہ انھوں نے اپنی اس مذکورہ مہم کے دوران میں ہندوﺅں کے مقدس مقامات مثلاً متھرا، ورنداون، گیا، کرکشیتر وغیرہ کو مسلمانوں کے قبضے سے نکالا۔ نیز رگھوناتھ نے مغل شہنشاہ احمد شاہ بہادر کو قید کرکے عالمگیر ثانی کو ان کی جگہ شہنشاہ بنا دیا تھا۔

احمد شاہ درانی سنہ 1760ء میں پنجاب پہنچا اور دلی کے قریب واقع براری گھاٹ کی جنگ میں دتّاجی شندے کو شکست دی، خود دتاجی بھی اس جنگ میں کام آگئے۔ اس شکست کا جواب دینے کے لیے رگھوناتھ کو شمال کا رخ کرنا تھا، جس کے لیے انھیں بڑی فوج درکار تھی لیکن اس وقت کے پیشوا کے دیوان سداشیو راؤ نے انکار کر دیا اور وہ جا نہ سکے۔ سداشیو راؤ مرہٹہ فوج کے سپہ سالار تھے اور انہی کی قیادت میں مرہٹوں نے پانی پت کی تیسری جنگ لڑی تھی۔

پانی پت کی اس شکست کے بعد رگھوناتھ کے بھائی نانا صاحب پیشوا سنہ 1761ء میں چل بسے اور نانا صاحب کے دوسرے فرزند مادھو راؤ اول پیشوا مقرر ہوئے۔

## وفات
رگھوناتھ راؤ نے 11 دسمبر 1783ء نامعلوم اسباب کی بنا پر وفات پائی۔ ان کے دو بیٹے تھے باجی راؤ دوم اور چیماجی راؤ دوم۔ نیز انھوں نے امرت راؤ کو بھی گود لیا تھا۔ وفات کے بعد رگھوناتھ کی بیوی آنندی بائی اور ان کے تینوں بیٹوں کو نانا فڈنویس نے نظر بند کر دیا۔ پیشوا مادھو راؤ دوم کی وفات کے بعد نانا فڈنویس اور دولت راؤ شندے نے چیماجی راؤ اور باجی راؤ دوم کو کٹھ پتلی پیشوا بنایا اور خود حکومت کرتے رہے۔

## حوالہ جات

* Britannica article

زمرہ:1734ء کی پیدائشیں
زمرہ:1783ء کی وفیات
زمرہ:اٹھارہویں صدی کے ہندوستانی بادشاہ
زمرہ:بھارتی ہندو
زمرہ:پیشوا خاندان
زمرہ:مراٹھی شخصیات
زمرہ:مرہٹہ سلطنت کی شخصیات
زمرہ:ہندو جنگجو
زمرہ:ہندو فرماں روا
زمرہ:ویکی ڈیٹا سے مختلف مختصر وضاحت
زمرہ:ہندوستانی فرماں روا
آر ایل کین

**آر ایل کین**  بھارت میں حق معلومات کے لیے فعالیت پسند شخصیت ہیں۔ ان کی سرخیوں میں آنے کا بڑا سبب ملک میں کئی اہم معاملات وہ حکومت اور اس کے ذمے دار اداروں کو حق معلومات کے تحت سوالات دریافت کرتے رہے ہیں۔ وہ ان چند افراد میں تھے جو وزیر اعظم نریندر مودی کی جانب سے 8 نومبر 2016ء کو 500 اور 1000 کے نوٹوں کے اسقاط زر کے اعلان کی اسی حق کے تحت چھان بین کی اور اس نتیجے پر ملک کے ذرائع ابلاغ کے پاس پہنچے کہ یہ پورا عمل غیر قانونی تھا، جس کے بر سر اقتدار وزیر اعظم خاطی تھے اور وہ سزا کے مستحق تھے۔

## پس منظر

500 اور 1000 کے نوٹوں کا اسقاط زر حکومت ہند کا ایک اقدام ہے جس کے نتیجے میں 9 نومبر 2016ء سے پانچ سو اور ایک ہزار کے بھارتی نوٹوں کا چلن ختم کیا گیا اور انھیں بے قیمت کر دیا گیا۔ 8 نومبر 2016ء کی رات کو بھارتی وزیر اعظم نریندر مودی نے قوم کو خطاب کرتے ہوئے اچانک یہ اعلان کیا کہ آدھی رات سے ملک میں 500 اور 1000 روپے کے نوٹوں کو ختم کر دیا جائے گا۔ یہ منصوبہ چھ ماہ پہلے بننا شروع ہوا تھا، نریندر مودی کے بیان کے مطابق اس اچانک اعلان کا مقصد صرف کالے دھن پر قابو پانا ہی نہیں، بلکہ جعلی نوٹوں سے چھٹکارا حاصل کرنا بھی ہے۔

## تحقیق سے منظر عام پر آنے والے اہم نکات
آر ایل کین کی بھارت کے وزیر اعظم کے دفتر، ریزرو بینک، وزارت مالیہ اور دیگر ادارہ جات پر جو حق معلومات کے تحت تحقیقات کیے تھے، اس سے جن معلومات کا انھوں نے پتہ چلا وہ اس طرح ہیں:
1۔ 500 اور 1000 کے نوٹوں کے اسقاط زر کا فیصلہ بغیر کسی کابینی منطوری کے لیا گیا، جو ایک غیر قانونی اقدام تھا۔ ان کے مطابق 8 نومبر کے پہلے کابینی اجلاس کی جو خبر ہے، اس کی کوئی اطلاع یا تفصیلات نہیں دیے گئے جس سے اس کے ہونے کو مشکوک سمجھا جا سکتا ہے۔
2۔ زیررو بینک قانون کی دفعہ 24 کے تحت حکومت دو، پانچ، دس، بیس، پچاس، سو، پانچ سو، ہزار، پانچ ہزار اور دس ہزار کی نوٹوں کو عند الضرورت چھاپنے کا اختیار ہے۔ حکومت مزید دیگر قیمت کی نوٹ چھاپ سکتی ہے، مگر اس کے لیے الگ سے قانون سازی یا حکم نامہ جاری کرنا ہوگا، جو بھارت سرکار نے نہیں کیا۔
3۔ حکومت نے 2000 روپیوں کے چھاپنے کا ریزرو بینک کو تحریری فیصلہ (حکم کی نقل) نہیں فراہم کی، جس سے یہ نوٹ کی قانونی نوعیت ہی مشکوک ہو جاتی ہے۔ حکومت نے 19 مئی 2016ء سے ریزرو بینک سے دو ہزار کی نوٹوں کے چھپوانے کا کام شروع کیا۔ 
4۔ ریزرو بینک کے مطابق نئی کرنسی نوٹ ستمبر 2016ء تک تیار ہو چکے ہیں۔ تب رگھو رام راجن ریزرو بینک کے گورنر تھے اور اُرجیت پٹیل ان کے نائب تھے۔ لہذا ارجیت پٹیل کی دستخط والے نوٹ بالکل ہی غیر قانونی ہیں۔

## مزید دیکھیے
* بھارت میں 500 اور 1000 کے نوٹوں کا اسقاط زر
* قانون حق معلومات، 2005ء

## حوالہ جات

زمرہ:بھارتی فعالیت پسند
اکرم یاری

**اکرم یاری** ایک افغانستانی سیاست دان اور «سازمان جوانان مترقی» تنظیم کے بانی تھے۔ اکرم یاری 1940 کو افغانستان کے غزنی، جاغوری میں پیدا ہوا۔
وہ افغانستان کے ہزارہ نسلی گروہوں سے تعلق رکھتے تھے۔

## حوالہ جات

زمرہ:ہزارہ سیاست دان
زمرہ:ہزارہ شخصیات
زمرہ:1940ء کی پیدائشیں
زمرہ:صوبہ غزنی کی شخصیات
زمرہ:1979ء کی وفیات
زمرہ:افغان کمیونسٹ
زمرہ:سزائے موت یافتہ افغان شخصیات
زمرہ:1 جنوری کی پیدائشیں
زمرہ:افغان سیاسی مقتولین
پالکرکی سومناتھ

**پالکرکی سومناتھ** بارہویں یا تیرہویں صدی کے تیلگو زبان کے شعرا میں سے ایک نامور شاعر تھے۔ وہ کنڑ، سنسکرت اور کچھ دوسری کلاسیکی زبانوں کے ممتاز مصنف بھی تھے۔ وہ عقیدہ کے لحاظ سے لنگایت تھے اور بارہویں صدی کے مصلح بسو اور ان کی تعلیمات کے پیرو تھے۔ انھوں نے اپنی تحریروں سے اپنی اس عقیدے کا پرچار کیا۔ وہ ایک معروف شیو پرست شاعر تھے۔

## زندگی
دلائل سے معلوم ہوتا ہے کہ وہ پیدائش سے شیو پرست نہیں تھے کیونکہ انھوں نے اپنی پہلی تصنیف ”بسو پران“ میں اپنے والدین کے ناموں کا تذکرہ کیا تھا جو شیو پرست مصنفین کے قوانین و دستور کی خلاف ورزی ہے، کوئی بھی شیو پرست اپنی تصنیف میں اپنے حقیقی والدین کے ناموں کا تذکرہ نہیں کرتا بلکہ وہ بھگوان شیو کو باپ اور دیوی پاروتی کو ماں سمجھتا ہے۔ تاہم اسکالر بندارو تمیہ دعویٰ کر چکے ہیں کہ وہ پیدائشی ”جنگم“ (بھگوان شیو کے بھگت) تھے۔ اسکالر سیشیہ نے ان کا دور تیرہویں صدی کا اختتام اور اور چودہویں صدی کا آغاز بتایا ہے اور تجویز دی ہے کہ وہ کاکتیا کے بادشاہ پرتاپ رُدر دوم کے دور کے تھے جبکہ کنڑ اسکالر آر۔ نرسنھ اچاریہ نے ان کو بارہویں صدی کا بتایا ہے اور تجویز دی ہے کہ وہ کاکتیا کے بادشاہ پرتاپ رُدر اول (1140&ndash;1196) کے دور کے تھے۔ ان کی جائے پیدائش مشتبہ ہے کیونکہ ریاست تلنگانہ کے ضلع وارنگل اور ساتھ ساتھ کنڑا بولنے والے علاقے (کرناٹک) میں بھی ایک ”پالکرکی“ نام کا گاؤں ہے۔

## تصنیفات
;تیلگو زبان
تیلگو زبان میں ان کی مشہور تصنیفات ہیں ”بسو پران“، ”پنڈت تارادھیہ چریتر“، ”مالما دیوی پرانمو“ اور ”سومناتھ استو“&ndash; بیت (couplet) میں؛ ”انوبھوسار“، ”چیناملو سیساملو“، ”ورشدھیپ شاٹک“، ”چیتُرویدسار“ &ndash;نظموں میں؛ ”بسوودھرن“ اور ”بسورگار“۔

;کنڑ زبان
کنڑ ادب میں ان کی مشہور تصنیفات ہیں ”بسورگار“، ”بسودھیہ رگار“، ”سدگرو رگار“، ”سائلیسمپڈانے“، ”سہاسرگنانم“، ”پنچ رنتن“۔ سومناتھ کے تیلگو زبان کے ”بسو پران“ سے متاثر ہو کر وجیا نگر کے شاعر بھیم کوی (تقریباً&nbsp;1369) نے اسی نام کی ایک کنڑ زبان میں کتاب لکھی۔ سومناتھ کو وجیا نگر کے شاعر ٹونٹادریا کی سولہویں صدی عیسوی کی تصنیف ”پران“ (رزمی مذہبی کتاب) میں مرکزی ہیرو کے طور پر بیان کیا گیا تھا۔

;سنسکرت زبان
ان کی سنسکرت کی اہم تصنیفات مین شامل ہیں ”سومناتھا بھاشیہ“، ”رُدرا بھاشیہ“، ”ورشبھاشٹکا“، ”بسوودھرنا“، ”بسواشٹکا“، ”بسوا پنچکا“، ”اشتوترا ستناما گادیہ“، ”پنچاپرکرا گادیہ“ اور اشرنکا گادیہ۔

## حواشی

## حوالہ جات
* 
* 
* 

زمرہ:بارہویں صدی کے ہندوستانی شعرا
زمرہ:بھارتی شیوی شخصیات
زمرہ:تاریخ تلنگانہ
زمرہ:تاریخ کرناٹک
زمرہ:تیرہویں صدی کے ہندوستانی شعرا
زمرہ:تیلگو شعرا
زمرہ:سنسکرت ادب
زمرہ:سنسکرت شعرا
زمرہ:کنڑ شعرا
زمرہ:لنگایت دھرم
زمرہ:لنگایت سنت
زمرہ:لنگایت شعرا
زمرہ:وارنگل کی شخصیات
زمرہ:ویکی ڈیٹا سے مختلف مختصر وضاحت
یشپال شرما

**یشپال شرما**  ایک بھارتی فلمی اداکار ہے۔
## فلمیں
* راؤڈی راٹھوڑ
## متعلقہ روابط
* بھارتی سنیما

## حوالہ جات

زمرہ:اکیسویں صدی کے بھارتی مرد اداکار
زمرہ:بقید حیات شخصیات
زمرہ:بیسویں صدی کے بھارتی مرد اداکار
زمرہ:بھارتی مرد اسٹیج اداکار
زمرہ:بھارتی مرد فلمی اداکار
زمرہ:بھارتی مرد ٹیلی ویژن اداکار
زمرہ:پنجابی سنیما کے مرد اداکار
زمرہ:حصار (شہر) کی شخصیات
زمرہ:گجراتی سنیما کے مرد اداکار
زمرہ:مراٹھی سنیما کے مرد اداکار
زمرہ:ہریانوی سنیما کے مرد اداکار
زمرہ:ہریانہ کے مرد اداکار
زمرہ:ہندی سنیما کے مرد اداکار
زمرہ:1967ء کی پیدائشیں
زمرہ:نیشنل اسکول آف ڈراما کے فضلا
بچوں کے لیے ویڈیوز

**بچوں کے لیے ویڈیوز** یا **بے بی ویڈیوز** ان ویڈیوز کے لیے کہا جاتا ہے جو بہ طور خاص بچوں کے لیے بنائے جاتے ہیں۔ یہ ویڈیوز چھ سال جتنی کم عمر بچوں کے لیے تک بنائے جاتے ہیں۔ اکثر ان ویڈیوز میں یا تو اسی عمر کے بچوں کو دکھایا جاتا ہے یا اس کچھ بڑی عمر کے بچوں کو دکھایا جاتا ہے اور ان ویڈیوز میں کوئی تعلیم کا پہلو یا عنصر ضرور ہوتا ہے۔ ان ویڈیوز میں بچوں کو آس باس کے ماحول سے رو شناس کیا جاتا ہے۔ مثلًا رشتے سمجھائے جاتے ہیں کہ ماں باپ اور بھائی بہن کو ہوتے ہیں۔ رنگوں کی شناسائی کروائی جاتی ہے کہ لال، پیلا، سیاہ، آسمانی رنگ کون سے ہوتے ہیں۔ اسی طرح کھانے کی اشیاء جیسے کہ دودھ، دلیا، کھیر، خشکہ، روٹی وغیرہ کی شناسائی کروائی جاتی ہے۔

بچوں کے لیے ویڈیوز کئی خاص مقاصد کی بھی تکمیل کرتے ہیں۔ مثلًا وہ بچہ جو چلنے پھرنے میں جھجک رکھتا ہو، دوسرے چھوٹے بچوں کے چلنے پھرنے سے جڑے ویڈیوز کو دیکھ کر خود چلنے پھرنے کی کوشش کر سکتا ہے۔ بچے اسی طرح کئی قسم کے بچوں کے کھیلوں سے واقف بھی ہوتے اور خود بھی کھیلوں میں حصہ بھی لیتے ہیں۔

روایتی تعلیم کی طرف بچوں کو راغب کرنے کے لیے بھی بچوں کے لیے ویڈیوز کافی معاون و مدد گار ہوتے ہیں۔ مثلًا بچوں کو حروف جاننے یا حروف کی مختلف قسم کی شکلوں کی سمجھنے یہ مدد کرتے ہیں۔ حروف سے بننے والے الفاظ کو بچوں کو سمجھنے میں ویڈیوز معاون ہیں۔

## تنقید
کئی مثبت پہلوؤں کے باوجود بچوں کے لیے ویڈیوز بنانے پر تنقید بھی کی گئی ہے۔ یونیورسٹی آف واشنگٹن کے فریڈرک زیمرمین اور ڈاکٹر دیمیتری کرسٹاکیس نے 2007ء میں ایک مطالعے کی اشاعت کی اور کہا کہ ویڈیوز کی مثبت اثر انگیزی پر سوال کیا جا سکتا ہے۔ ان کا دعوٰی ہے کہ ویڈیوز ابھی ابھی اپنے پاؤں پر چلنے والوں بچوں کی سیکھنے کی صلاحیتوں کو در حقیقت کم کرتے ہیں۔ ان لوگوں نے مزید کہا کہ بچے ویڈیوز کی جانت متوجہ مناظر کی تیز رفتار تبدیلی کی وجہ سے مرکوز ہوتے ہیں، جس کی وجہ سے وہ مرکوزیت کی عکاسی کے شکار ہوتے ہیں۔

## مزید دیکھیے
* ابتدائی بچوں کی تعلیم

## حوالہ جات

زمرہ:تعلیمی امواد
زمرہ:تعلیم کے متعلق نامکمل مضامین
زمرہ:ویکی ڈیٹا سے مختلف مختصر وضاحت
پلے اسکول

**پلے اسکول** یا جیسا کہ مغربی ممالک میں **پری اسکول پلے گروپ** کہا جاتا ہے، بچوں کو کسی روایتی جدید تعلیمی درس گاہ میں داخل کرنے سے پہلے انھیں اسکولی ماحول اور دیگر بچوں کے ساتھ اٹھنے بیٹھنے کے لیے تیار کرنے کے ماحول کو کہتے ہیں۔ کئی بیرونی ممالک میں پانچ یا چھ سال کی عمر تک بچوں کو کسی رسمی اسکول میں داخلہ نہیں دیا جاتا ہے۔

پلے اسکول کی سرگرمی ایک فیس پر مبنی سرگرمی ہے جس کا مقصد ابتدائی بچپن کی تعلیم کے اہداف کی بنیاد پر 2-5 سال کی عمر کے بچوں کے لیے ہے۔ پلے اسکول کی سرگرمیاں صبح اور دوپہر میں کچھ گھنٹے کے وقفوں میں منعقد کی جاتی ہیں۔

بھارت اور کئی ایشیائی ممالک میں کے جی یا روضۃ الاطفال میں داخلے کے لیے اقل ترین عمر ساڑھے تین سال ہے۔ اس طرح سے مختلف ممالک میں دو سال سے تقریبًا پانچ سال کی عمر کے بیچ بچوں کو غیر رسمی تعلیم اور دیگر بچوں کے ساتھ اٹھنے بیٹھنے کے مواقع فراہم کرنے کی سہولت کو پلے اسکول یا پری اسکول پلے گروپ کہا جاتا ہے۔

## ضرورت
چونکہ بچے شیرخوارگی کے دور سے ماں باپ سے اور خاص طور سے ماں سے لاگو ہوتے ہیں، اس لیے ایک ایسے ماحول کی ضرورت ناگزیر تھی جس میں بچے خود کو ماں سے کچھ گھنٹوں کے لیے ہی سہی دور رہیں۔ پلے اسکول میں داخلے کے شروعات میں بچوں کا جو رونا دھونا ہوتا ہے، وہ ماحول کی مانوسیت کی وجہ سے جاتا رہتا ہے۔ بچے رسمی اسکول میں داخلے تک ماں باپ کے بغیر بھی وقت گزارنے کے لیے تیار رہتے ہیں۔ اس کے علاوہ بچے اپنے ہم عمر بچوں سے ملتے ہیں۔ ان سے دوستی کرتے ہیں، ان کے ساتھ کھیلتے اور کئی بار شرارتیں کرتے ہیں۔ کبھی کبھی بچے بلا وجہ لڑتے بھی ہیں۔ مگر پھر بھی وہ دھیرے دھیرے مل جل کر اپنے ساتھیوں کے ساتھ زندگی گزارنے کا ہنر سیکھ لیتے ہیں۔ پلے اسکولوں میں درس و تدریس کا کام بہت کم ہوتا ہے۔ پھر بھی بچے اساتذہ کو سر یا میڈم کہنا، بڑوں کو انکل یا آنٹی کہنا، صفائی ستھرائی رکھنا، جیسی کئی باتیں سیکھ لیتے ہیں۔ کئی بار رنگوں کی شناسائی، اشیاء کے نام اور اسی طرح کی کئی باتیں بھی بچے سیکھ لیتے ہیں۔ یہ بچے ایک طرح سے نفسیاتی طور پر آگے کے اسکولی ماحول کے لیے تیار ہو چکے ہوتے ہیں۔

## خصوصی ایام کا انعقاد
پلے اسکولوں میں بچوں کی دل چسپی کے لیے کبھی یوم طلبہ، تو کبھی یوم اساتذہ منایا جاتا ہے۔ اسی طرح کبھی کبھی کچھ منفرد مواقع بھی منائے جا سکتے ہیں جیسے کہ دادا دادی کا دن یا سماج کے مدد گاروں کا دن (کمیونٹی ہیلپرز ڈے)۔

## مزید دیکھیے
* ابتدائی بچوں کی تعلیم

## حوالہ جات

زمرہ:اقسام اسکول
زمرہ:مملکت متحدہ  میں تعلیم
زمرہ:خاندان
اندرابھوتی گوتم

تصغیر|گوتم سوامی، کلپاسوتر، پراکرت مخطوطہ کا تصویرچہ، 1503ء (ویلکم کلکشن، لندن سے)
[تصغیر|[مندرا کے جین مندر میں اندرابھوتی گوتم کا مجسمہ]]
[تصغیر|گوتم گندھر (دائیں) کی نقاشی، تیرتھنکر [مہاویر کی ”دِویا دھونی“ (خدائی گفتگو) کو سنتے ہوئے۔]]

**اندرابھوتی گوتم** موجودہ نصف وقت کے چکر کے چوبیسویں اور آخری تیرتھنکر مہاویر کے گندھر (خاص شاگرد) تھے۔ ان کو **گوتم گندھر** اور **گوتم سوامی** کے نام سے بھی جانا جاتا ہے۔

## نام
ان کا پیدائشی نام اندرابھوتی گوتم تھا۔ وہ اپنے گوتر (قبیلہ) کی وجہ سے گوتم کہلاتے تھے۔ پراکرت کتب مقدسہ میں ان کو ”گویم“ بھی کہا گیا ہے۔

## پیدائش
وہ مگدھ سلطنت کے گاؤں ”گوچھ چھر“ میں براہمن میاں بیوی واسو بھوتی اور پرتھوی کے ہاں پیدا پوئے تھے۔

## دگمبر روایت
دگمبر مقدس کتاب شت کھنڈ آگم کے مطابق اِندر ایک بھکاری سنیاسی بن کر اندرابھوتی کے پاس آئے۔ اِندر نے ان سے حسب ذیل آیت کا مطلب پوچھا:
पंचेव अत्थिकाया छज्जीव णिकाया महव्वया पंच|
अट्ठयपवयण-मादा सहेउओ बंध-मोक्खो य||

جب وہ اس آیت کو بیان کرنے میں ناکام رہے تو اِندر نے ان کو مشورہ دیا کہ خداوند مہاویر کے سموشرن جائیں تاکہ وہ آیت کا مطلب جان پائیں۔ جب وہ خداوند مہاویر کے سموشرن، ان کے گندھاکوتی (गंधकुटी) کے مقام کو جا رہے تھے تو انھوں نے نہایت بلند مان استمبھ (فخر کا کھمبا) دیکھا۔ مان استمبھ کو دیکھتے ہی ان کا فخر ختم ہو گیا اور ان میں دوسرے کے مقابلے میں کمتری کا احساس پیدا ہو گیا۔ وہ پچاس سال کی عمر میں خداوند مہاویر کے خاص شاگرد بنے۔ جس دن انھوں نے دیکشا لی اس دن کو ”گرو پورنیما“ کے نام سے منایا جاتا ہے۔ ان کے بھائی اگنی بھوتی اور وایو بھوتی دونوں اعلیٰ مرتبہ کے اسکالر تھے جو بعد میں خداوند مہاویر کے گندھر (خاص شاگرد) بھی بنے۔

## شویتامبر روایت
جین بھدر کی تصنیف ”*گندھر کے ساتھ مناظرہ*“ کی تفصیل کے مطابق براہمن عالم گوتم نے دیوتاؤں کو ایک عظیم قربانی کے لیے بلوایا لیکن جب دیوتاؤں نے سنا کہ نزدیک ہی مہاویر اپنے دوسرے سموشرن پر تبلیغ کر رہے ہیں تو وہ فرار ہو گئے۔ طیش میں آ کر گوتم نے مہاویر کے ساتھ مناظرہ کرنے کا فیصلہ کیا۔ مناظرہ میں مہاویر نے گوتم اور دوسرے دس براہمنوں کو شکست دی اور یقین دلایا کہ وہ چوبیسویں تیرتھنکر اور ہمہ دان ہیں اور مناظرہ میں موجود تمام براہمنوں کو اپنا معتقد بنا لیا۔

شویتامبر کتب کے مطابق گوتم ”کیشی“ (جین مت کے 23ویں تیرتھنکر پارشوناتھ کے گندھر) سے ملاقات کر چکے تھے۔

## عقائد
گوتم فلاح و بہبود کے کام کیا کرتے تھے اور وہ اپنی جادوئی طاقتوں سے کچھ سادھوؤں کو خوراک بھی فراہم کرتے تھے۔

اکثر شویتامبر فرقے کے لوگ کتب میں گوتم کے نام کو نئے سال کی نیک شگونی کی علامت کے طور پر لکھتے ہیں۔

## ادب میں
گوتم کا ”*Exposition of Explainations*“ میں مہاویر کے ترجمان کے طور پر ذکر ہے۔ اس میں مزید ذکر ہے کہ وہ اپنے پچھلے جنموں میں دوست تھے اور اپنے نئے جنم میں وہ دونوں ”*موکش*“ حاصل کریں گے۔

## مزید دیکھیے
* Pattavali
* Sudharmaswami

## حواشی

## حوالہ جات
* 
* Outline of Jainism by S.Gopalan, published by Waily Estern Ltd.,New Delhi-110016 in 1969
* , Translated from the Prakrit by Hermann Jacobi, 1884
* Source at http://www.AtmaDharma.com
* 

زمرہ:جین آچاریہ
زمرہ:جین مت کے سانچے
زمرہ:ہندوستانی جین سادھو
زمرہ:چھٹی صدی قبل مسیح کی ہندوستانی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:برہمن
زمرہ:بھارتی شخصیات
زمرہ:راہب
حرامی بچہ

**حرامی بچہ** یا **حرامی بچی** (جسے کئی بار گالی شکل میں **حرام زادہ** یا **حرام زادی** بھی کہا جاتا ہے) اس لڑکے یا لڑکی کو کہا جاتا ہے جو یا تو اپنے ماں باپ کی رسمی شادی کے بغیر ہم بستری کی وجہ سے دنیا میں قدم رکھتا ہے یا پھر وہ ایسا لڑکا ہوتا ہے یا تو رسمی شادی سے پہلے ہی ماں کے رحم میں حمل کی شکل میں ظاہر ہو چکا ہوتا ہے یا کبھی کبھی وہ پیدا بھی ہو چکا ہوتا ہے۔ حرامی بچے کی پیدائش کے پیچھے جو ماں باپ کا جنسی عمل ہوتا ہے، وہ کبھی باہمی رضامندی سے انجام پاتا ہے اور کبھی کبھی لڑکی آبرو ریزی اور جنسی زیادتی کا شکار ہوئی ہوتی ہے۔ چوں کہ انسان بعض معاملوں میں مجبور ہوتا ہے، اس لیے یہ لڑکیاں بنا شادی کے ہی بچوں کو جنم دیتی ہیں۔

## باہمی رضامندی سے پیدائش
1. ویسٹ انڈیز کے سابق کرکٹ کھلاڑی ویوین رچرڈز اور بھارت کی ٹیلی ویژن اور فلمی اداکارہ نینا گپتا نے اپنی بیٹی مسابا گپتا کو باہمی رضامندی سے قائم تعلق سے جنم دیا تھا۔ ویوین رچرڈز اس وقت شادی شدہ تھے۔
2۔ مشہور ہالی وڈ اداکار جیکی چین نے اسی طرح سے باہمی رضامندی سے ایک سنگاپور کی ماڈل کے ساتھ تعلق قائم کیا تھا۔ اس سے انھیں ایک لڑکا پیدا ہوا تھا۔
3۔ پاکستان کے مشہور سابق سیاست دان سلمان تاثیر نے بھارت کی ایک صحافیہ تولین سنگھ سے اس ملک کے ایک مختصر دورے کے دوران تعلق قائم کیا تھا۔ حالاں کہ اس وہ آمنہ تاثیر نامی ایک پاکستان کی خاتون سے پہلے سے شادی شدہ تھے۔ تولین سنگھ سے نزدیکی مشکل سے ایک ہفتہ تک قائم رہی۔ مگر اسی کی وجہ سے سلمان تاثیر ایک لڑکے کے باپ بنے جس کا نام آتش تاثیر ہے۔

## حرامی بچے کا سماج میں مقام
مغربی دنیا میں حرامی بچوں کے پیدا ہونے کو معیوب نہیں سمجھا جاتا۔ بلکہ ایسی کثیر پیدائشوں کی وجہ سے بچے کو محبت کا بچہ یا love child اور God child کہا جاتا ہے۔

تاہم ترقی پزیر دنیا کی صورت حال مختلف ہے۔ یہاں اس بچے کو نہ صرف برا سمجھا جاتا ہے، بلکہ اس کے حرامی ہونے کے شائبے پر بھی اسے قبول نہیں کیا جاتا ہے۔ کسی گندگی کے ڈھیر پر پڑے نوزایٔیدہ لاوارث بچے کو حرامی سمجھ کر کتوں کے حوالے کرنا بھی کئی افسوسناک طریقے سے دیکھا گیا ہے۔ 

## مزید دیکھیے
* شادی
* وراثت

## حوالہ جات

زمرہ:خاندانی قانون
زمرہ:شہری قانون
زمرہ:قرابت و نسب
تری لوک کپور

**تری لوک کپور** (ولادت: 11 فروری 1912ء - وفات: 23 ستمبر 1988ء) بھارتی فلمی اداکار اور کپور خاندان کے ایک فرد تھے۔ وہ واشیشور ناتھ کپور کے دوسرے بیٹے تھے۔ اپنے بھائی پرتھوی راج کپور کی طرح پروان چڑھتی ہوئے ہندی فلم انڈسٹری (بالی وڈ) میں قدم رکھا اور زیادہ تر دیو مالائی فلموں میں کام کر کے اپنے کیریئر کا آغاز کیا۔

پشاور میں پیدا ہوئے پھر کلکتہ منتقل ہو گئے اور پھر ممبئی چلے گئے۔ ان کا پہلا کردار ”چار درویش“ (1933ء) میں تھا۔ انھوں نے وجے بھٹ کی 1954ء کی رزمیہ فلم راماین میں بھگوان شیو کا کردار نبھایا۔ انھوں نے دیو مالائی فلموں میں کئی کردار نبھائے اور نروپا رائے کے ساتھ اٹھارہ فلمیں کیں، عموماً وہ شیو کا کردار نبھاتے تھے اور نروپا رائے پاروتی کا کردار نبھاتی تھیں۔ ان کی جوڑی نہایت مقبول ہو گئی تھی مگر 1950ء کی فلم ”ہر ہر مہا دیو“ میں دونوں نے آخری بار ساتھ کام کیا۔ اور نروپا رائے دیو مالائی فلموں کو چھوڑ کر سماجی فلمیں کرنے لگیں۔

## حوالہ جات

## بیرونی روابط

زمرہ:1988ء کی وفیات
زمرہ:بیسویں صدی کے بھارتی مرد اداکار
زمرہ:بھارتی مرد فلمی اداکار
زمرہ:پنجابی شخصیات
زمرہ:فیصل آباد کی شخصیات
زمرہ:کپور خاندان
زمرہ:ممبئی کے مرد اداکار
زمرہ:خاموش فلموں کے ہندوستانی مرد اداکار
زمرہ:ویکی ڈیٹا سے مختلف مختصر وضاحت
زمرہ:ہندی سنیما کے اداکار
زمرہ:پنجابی ہندو
مادھو راؤ دوم

پیشوا **مادھو راؤ دوم** (8 اپریل 1774ء – 27 اکتوبر 1795ء) جنھیں **سوائے مادھو راؤ پیشوا** اور **مادھو راؤ دوم ناراین** بھی کہا جاتا ہے، ہندوستان کی مرہٹہ سلطنت کے پیشوا تھے۔ ان کے والد ناراین راؤ پیشوا تھے جنھیں رگھوناتھ راؤ کے حکم پر سنہ 1773ء میں قتل کر دیا گیا تھا۔ مادھو راؤ کی پیدائش اپنے والد کی وفات کے بعد ہوئی۔ چونکہ مادھو راؤ قانونی وارث تھے اس لیے سنہ 1782ء میں معاہدہ سال بائی کی مدد سے انھیں پیشوا مقرر کیا گیا۔

## سوانح
مادھو راؤ پیشوا ناراین راؤ کی وفات کے بعد ان کی بیوی گنگا بائی کے بطن سے پیدا ہوئے۔ ناراین راؤ کے قتل کے بعد رگھوناتھ راؤ پیشوا بن گئے تھے لیکن جلد ہی درباریوں اور مرہٹہ سلطنت کے جرنیلوں نے انھیں معزول کر کے ان کی جگہ گنگا بائی کے نوزائیدہ فرزند مادھو راؤ دوم کو پیشوا مقرر کیا۔ اس عرصے میں نانا فڈنویس کی قیادت میں درباری ان کے نائب السلطنت بنے رہے۔ مادھو راؤ کو جب پیشوائی کا منصب ملا تو وہ صرف چالیس دن کے تھے۔ ان کا عہد پیشوائی نانا صاحب کے سیاسی اقتدار کے عروج کا دور تھا۔

مادھو راؤ کو بیرون خانہ مشاغل سے خاص انسیت تھی۔ ان کے پاس بدیسی جانوروں، شیروں اور گینڈوں کا نجی انتخاب تھا۔ یہ جانور پونہ میں اس جگہ رکھے جاتے جہاں بعد میں پیشوا پارک کے نام سے ایک چڑیا گھر بنا۔ مادھو راؤ خصوصاً اپنے اس ہرن کے شیدائی تھے جسے رقص کی خصوصی تربیت دی گئی تھی۔

## وفات
مادھو راؤ نے اکیس برس کی عمر میں شنیوار واڑہ کی اونچی دیوار سے کود کر خودکشی کر لی۔ اس خودکشی کا سبب غالباً یہ تھا کہ مادھو راؤ کے لیے نانا فڈنویس کی روز افزوں خودسری ناقابل برداشت ہو گئی تھی۔ کہا جاتا ہے کہ انھوں نے خودکشی سے قبل گھاشی رام کوتوال کے حکم سزائے موت کی مخالفت کی تھی اور یہ پہلا موقع تھا جب مادھو راؤ نے نانا صاحب کی حکم عدولی بلکہ مخالفت کی۔
## حوالہ جات

* 

زمرہ:مرہٹہ سلطنت کی شخصیات
زمرہ:1795ء کی وفیات
زمرہ:اٹھارہویں صدی کے ہندوستانی بادشاہ
زمرہ:1774ء کی پیدائشیں
زمرہ:بھارتی ہندو
زمرہ:مراٹھی شخصیات
زمرہ:پیشوا خاندان
زمرہ:کامنز زمرہ جس کا ربط ویکی ڈیٹا پر ہے
زمرہ:طفل حکمران
زمرہ:ویکی ڈیٹا سے مطابقت رکھنے والی مختصر تفصیل
باجی راؤ دوم

**باجی راؤ دوم** (10 جنوری 1775ء – 28 جنوری 1851ء) مرہٹہ سلطنت کے آخری پیشوا تھے جنھوں نے سنہ 1795ء سے 1818ء تک پیشوائی کی۔ انھیں مرہٹہ شرفا اور سرداروں نے کٹھ پتلی حاکم کے طور پر تخت پر بٹھایا تھا۔ ان خود سر سرداروں کی ناز برداری نے انھیں اس حد تک زچ کر دیا کہ وہ پونہ چلے گئے اور وہاں انگریزوں سے سنہ 1802ء میں معاہدہ وسائی کر لیا۔ اس معاہدہ کا ہونا تھا کہ مرہٹہ سردار انگریزوں سے آمادہ جنگ ہو گئے اور سنہ 1803ء سے 1805ء تک دوسری اینگلو مرہٹہ جنگ جاری رہی۔ اس جنگ میں انگریز فتحمند رہے اور انھوں نے باجی راؤ دوم کو دوبارہ برائے نام پیشوا بنا دیا۔

سنہ 1817ء میں محصولات کی تقسیم پر تنازع ہوا جس میں باجی راؤ نے گائیکواڑ سرداروں کی حمایت کی اور انگریزوں کے خلاف تیسری اینگلو مرہٹہ جنگ میں شریک ہوئے۔ متعدد جنگوں میں پیہم شکست کھانے کے بعد بالآخر پیشوا نے ہتھیار ڈال دیے۔ انگریزوں نے باجی راؤ کو اس شرط پر معزول کر دیا کہ انھیں بٹھور کی جاگیر دی جائے گی اور سالانہ وظیفہ ملا کرے گا۔

## ذاتی زندگی
باجی راؤ سابق پیشوا رگھوناتھ راؤ اور آنندی بائی کے فرزند تھے۔ رگھوناتھ راؤ انگریزوں کی اطاعت سے منحرف ہوئے تو نتیجتاً پہلی اینگلو مرہٹہ جنگ پیش آئی اور اس جنگ کا اختتام معاہدہ سال بائی پر ہوا۔ سنہ 1775ء میں جب باجی راؤ پیدا ہوئے تو اس وقت ان کے والدین نظر بند تھے۔ انیس برس تک وہ خود اپنے بھائیوں کے ساتھ اسی طرح نظر بند رہے اور اس وجہ سے وہ بنیادی تعلیم سے بھی محروم رہے۔

رگھوناتھ راؤ کے جانشین پیشوا مادھو راؤ دوم نے سنہ 1795ء میں خودکشی کر لی۔ ان کا کوئی وارث نہیں تھا، چنانچہ مرہٹہ سرداروں میں اقتدار کی زبردست رسہ کشی شروع ہوئی اور طاقت ور فوجی سالار دولت راؤ شندے اور وزیر نانا فڈنویس نے مل کر باجی راؤ دوم کو کٹھ پتلی پیشوا بنا دیا۔ باجی راؤ دوم کے والدین سنہ 1774ء میں ناراین راؤ کے قتل کے سلسلے میں مشکوک تھے چنانچہ باجی راؤ دوم کو بھی عمر بھر دوسروں کی نگاہوں میں موجود اس شک کو برداشت کرنا پڑا۔

## مزید پڑھیے
* Malgonkar, Manohar; *Devil’s Wind*, Orient Paperbacks, New Delhi, 1972 ()
* Vaidya, Dr. SG; *Peshwa Bajirao II and the downfall of the Maratha power* (5th ed.) 1976, Pragati Prakashan, Nagpur, India.
* Dr.Suman Vaidya,"Akhercha Peshwa" (Marathi) Pragati Prakashan, Nagpur

زمرہ:1775ء کی پیدائشیں
زمرہ:1851ء کی وفیات
زمرہ:انیسویں صدی کے ہندوستانی بادشاہ
زمرہ:بھارتی ہندو
زمرہ:پونے کی شخصیات
زمرہ:پیشوا خاندان
زمرہ:کان پور کی شخصیات
زمرہ:مراٹھی شخصیات
زمرہ:مرہٹہ سلطنت کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:دھر کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندوستانی فرماں روا
امرت راؤ

**امرت راؤ** (1770ء – 1824ء) ایک مرہٹہ سردار اور پیشوا رگھوناتھ راؤ کے لے پالک تھے۔ سنہ 1803ء یشونت راؤ ہولکر نے پونہ شہر پر حملہ کرکے باجی راؤ دوم کو منصب پیشوائی سے معزول کر دیا۔ بعد ازاں ہولکر نے امرت راؤ کی سربراہی میں ایک عارضی مجلس تشکیل دی اور اس کے نام سے خود حکومت کرتا رہا۔ نیز ہولکر نے امرت راؤ کے بیٹے ونایک راؤ کو پیشوا بنایا تاکہ اس کی قائم کردہ حکومت کی قانونی حیثیت مستحکم ہو سکے کیونکہ ونایک کو پیشوا مادھو راؤ دوم کی بیوہ نے گود لے لیا تھا۔

اسی اثنا میں باجی راؤ دوم نے ایسٹ انڈیا کمپنی سے مدد طلب کی، انگریزوں نے درخواست قبول کی اور ان کی فوجوں نے امرت راؤ اور ان کے فرزند کو شکست دی۔ اس شکست کے بعد امرت راؤ نے انگریزوں سے معاہدہ کر لیا جس کی رو سے وہ پیشوا کے منصب سے دست بردار ہو گئے اور بدلے میں انھیں بندیل کھنڈ کی جاگیر اور وظیفہ ملا۔

## ابتدائی زندگی
امرت راؤ سنہ 1770ء کے آس پاس پیدا ہوئے۔ انھیں مرہٹہ پیشوا رگھوناتھ راؤ نے گود لے لیا تھا۔ رگھوناتھ نے سنہ 1775ء میں ایسٹ انڈیا کمپنی سے اتحاد کیا لیکن انگریزوں نے سنہ 82ء میں رگھوناتھ کے سیاسی مخالفین سے معاہدہ سال بائی کر لیا اور مادھو راؤ دوم کو پیشوا تسلیم کیا۔ اس معاہدے کے ایک برس بعد رگھوناتھ راؤ وفات پاگئے۔ ان کی وفات کے بعد ان کے اہل خانہ کو پیشوا کے وزیر نانا فڈنویس نے نظر بند کر دیا تھا۔ چنانچہ رگھوناتھ کی بیوی آنندی بائی، ان کے فرزندان باجی راؤ دوم اور چیماجی راؤ دوم اور متبنی بیٹا امرت راؤ سنہ 1793ء تک کوپرگاؤں میں قید و بند کی صعوبتیں برداشت کرتے رہے۔ بعد ازاں سنہ اپریل 1794ء میں ان سب کو ناسک میں واقع آنند والی میں منتقل کر دیا گیا جہاں وہ شیونیری قلعے میں محبوس رہے۔

پیشوا مادھو راؤ دوم کی وفات کے بعد نانا فڈنویس اور طاقت ور مرہٹہ سردار دولت راؤ شندے نے امرت راؤ کے سوتیلے بھائیوں چیماجی راؤ اور اور بعد ازاں بالاجی راؤ دوم کو برائے نام پیشوا بنایا۔ فڈنویس کی وفات کے بعد دولت راؤ شندے کے ہاتھوں میں اقتدار کی کنجیاں آگئیں اور باجی راؤ دوم بدستور کٹھ پتلی بنے رہے۔

## حوالہ جات

زمرہ:1824ء کی وفیات
زمرہ:پیشوا خاندان
روی سین

**اچاریہ روی سین** ساتویں صدی عیسوی کے دگمبر فرقہ کے جین اچاریہ تھے جنھوں نے 678ء میں ”پدم پران“ (”جین رامائن“) لکھا تھا۔

## حواشی

## حوالہ جات
*
*
*
*

زمرہ:جین آچاریہ
زمرہ:ہندوستانی جین سادھو

زمرہ:جین مت کے نامکمل مضامین
شروعاتی بچوں کی تعلیم

**شروعاتی بچوں کی تعلیم**: یہ رسمی اور غیر رسمی تدریسی عمل کا نام ہے جو آٹھ سال تک کے بچوں پر مرکوز ہے۔ اس تعلیمی عرصے کے دوران بچوں میں تعلیم سے مکمل عدم دل چسپی کے دور سے لے کر کے ایک ایسا دور بھی ممکن ہے جس میں بچے اسکولی یا کسی اور تعلیمی مرکز پر بہ رضا و خوشی پڑھنے جاتے ہیں۔ یہ ماقبل اسکول دور سے لے کر آٹھ سال تک کی عمر پر محیط ہے۔

## تعلیمی تکنیکیں
شروعاتی بچوں کی تعلیم میں سب سے بڑا اور اولین عنصر بچوں میں تعلیم کے لیے اندر سے وابستگی پیدا کرنا۔ کسی دور میں بچوں کے آگے قصہ گوئی بھی ایک فن تھا، جس کی حاجت خاص طور پر روضۃ الاطفال کی جماعت میں ہوتی تھی۔ جدید دور میں بیش تر اسکولوں میں کمپیوٹر کا استعمال عام ہے۔ یہاں پر شروعاتی جماعتوں میں بچوں کو کارٹونوں کے ذریعے کہانیاں دکھائی جاتی ہے۔ کم عمر بچوں کو ماورائے حقیقت دنیا میں لے جایا جاتا ہے جہاں شیر، بندر، انسان اور دیگر جانور ایک دوسرے سے بات کرتے ہیں۔ ان کہانیوں میں کئی بار مقصد صرف انہماک پیدا کرنا اور نفسیاتی تفریح ہو سکتا ہے، تو کئی بار مقصد زندگی میں کوئی اخلاقی پہلو سکھانا بھی ہو سکتا ہے۔

تعلیمی تکنیکوں میں روایتی طرز پر پڑھانے کی بجائے نئے تجربے بھی کیے جاتے ہیں۔ مثلًا انگریزی حروف تہجی کو بچوں کو سلسلہ وار پڑھانے کی بجائے کھڑی لکیر، سیدھی لکیر، ٹیڑھی لکیر اور دائرہ جیسی شکلیں پڑھائی جاتی ہیں اور پھر ان کی مدد سے حروف کی شکلیں بنائی جاتی ہیں۔ مختلف زبانوں میں بچوں کی دل چسپی کے لیے نغموں کی شکل میں مختلف حروف سے بننے والے الفاظ سکھائے جاتے ہیں۔ بچوں کو گاکر پڑھوانے کی کوشش کی جاتی ہے تاکہ انھیں سبق اچھے سے یاد ہو۔ سلیٹ اور چاک پیس کے ساتھ ساتھ دل چسپی کے لیے الگ الگ رنگ کی چاک پیسوں کا استعمال عام ہے۔

مدرسین بچوں کی دل چسپی اور ان کی توجہ کے لیے شروعاتی جماعتوں میں کئی بار اچھی پڑھائی کرنے بچوں کو چاکلیٹ یا اسی طرح کی کوئی شے بھی دیتے ہیں تاکہ بچوں کی حوصلہ افزائی ہو۔ مشقی بیاضوں میں ستاروں کا اتارنا، عمدہ یا بہت اچھے کا لکھنا، سجے ہوئے رنگین ستاروں کا چسپاں کرنا یہی حوصلہ افزائی کی کوششیں ہیں۔ کئی بار ذہیں بچے کلاس روم میں مختلف موضوعات پر چارٹ بھی بناتے ہیں۔ اس سے خود کسی چیز کو یاد کرنے کے ساتھ ساتھ وہ اور بچوں کو بھی یاد کرنے میں مدد کرتے ہیں۔

## مزید دیکھیے
* تعلیم بالغاں
* تعلیم نسواں

## حوالہ جات

* ابتدائی بچوں کی تعلیم پر یونیسیف کی ویب گاہ کا صفحہ

زمرہ:تعلیمی مراحل
نانا صاحب

**نانا صاحب** (19 مئی 1824ء – 1859ء) (پیدائشی نام **دھونڈو پنت**) مرہٹہ سلطنت کے پیشوا، طبقہ اشرافیہ کے فرد اور جنگجو تھے جنھوں نے 1857ء کی جنگ آزادی میں کانپور شورش کی قیادت کی تھی۔ جلاوطن مرہٹہ پیشوا باجی راؤ دوم کے لے پالک ہونے کی وجہ سے ان کا خیال تھا کہ انھیں بھی ایسٹ انڈیا کمپنی سے وظیفہ ملنا چاہیے لیکن کمپنی نے انکار کر دیا۔

نانا صاحب کے والد کی وفات کے بعد انگریزوں نے انھیں پنشن دینے سے انکار کر دیا تو انھوں نے کمپنی حکومت کے خلاف بغاوت کردی اور آزادی کے خواہاں ہوئے۔ شہر کانپور میں انگریزوں کے فوجی پڑاؤ پر وہ قابض ہو گئے، بچ جانے والے فوجیوں کو مار دیا اور کچھ دنوں تک کانپور پر قابض رہے۔ انگریزی فوجوں نے جنگ کرکے دوبارہ کانپور حاصل کر لیا تو وہ لاپتہ ہو گئے۔ سنہ 1859ء میں وہ نیپال پہنچے جہاں ان کی وفات ہوئی۔

## ابتدائی زندگی
نانا صاحب کی پیدائش 19 مئی 1824ء کو ہوئی۔ ان کے والد کا نام ناراین بھٹ اور والدہ کا گنگا بائی تھا۔ پیدائش کے بعد ان کا نام دھونڈو پنت رکھا گیا۔

تیسری اینگلو مرہٹہ جنگ میں شکست دینے کے بعد ایسٹ انڈیا کمپنی نے باجی راؤ دوم کو کانپور کے قریب واقع بٹھور جلاوطن کر دیا تھا جہاں انھیں اچھا خاصا وظیفہ ملا کرتا تھا۔ نانا صاحب کے والد جو ایک تعلیم یافتہ دکنی برہمن تھے، اپنے خاندان کے ساتھ مغربی گھاٹ سے بیٹھور پہنچے تاکہ سابق پیشوا کے درباری بن سکیں۔ باجی راؤ کو اولاد نرینہ نہیں تھی چنانچہ انھوں نے سنہ 1827ء میں نانا صاحب اور ان کے چھوٹے بھائی کو گود لے لیا۔ دونوں بچوں کی ماں پیشوا کی کسی بیوی کی بہن بھی تھی۔ نانا صاحب کا بچپن تانتیہ ٹوپے، عظیم اللہ خان اور منی کرنیکا تامبے (جو بعد میں رانی لکشمی بائی کے نام سے مشہور ہوئیں) کے ساتھ گذرا۔

تانتیہ ٹوپے پاندورنگ راؤ ٹوپے کے فرزند تھے اور پیشوا باجی راؤ دوم کے دربار میں بڑے سرداروں میں سے ایک تھے۔ باجی راؤ کو جب بٹھور جلاوطن کیا گیا تو وہ بھی اپنے اہل خانہ کے ساتھ یہاں آگئے۔ سنہ 1851ء میں باجی راؤ کی وفات کے بعد عظیم اللہ خان نانا صاحب کے معتمد بن کر آئے اور بعد ازاں نانا صاحب کے دربار میں دیوان کے عہدے پر مامور ہوئے۔

## حوالہ جات

## مزید پڑھیے
* 
* 

زمرہ:1824ء کی پیدائشیں
زمرہ:1859ء کی وفیات
زمرہ:اتر پردیش سے آزادی ہند کے فعالیت پسند
زمرہ:کان پور کی شخصیات
زمرہ:لاپتہ افراد
زمرہ:مرہٹہ جنگجو
زمرہ:ہندو جنگجو
زمرہ:بھارت میں لاپتہ افراد کے کیس
زمرہ:جنگ آزادی ہند 1857ء کے انقلابی
زمرہ:ویکی ڈیٹا سے مختلف مختصر وضاحت
ارجن بجلانی

**ارجن بجلانی** (جنم 31 اکتوبر 1982ء) ایک بھارتی ٹیلی ویژن اور فلمی اداکار ہیں۔ وہ بھارتی ٹیلی ویژن کی معروف ترین شخصیات میں ایک ہیں۔ انھوں نے اپنے کیریئر کا آغاز ہندی ٹیلی ویژن کے شوز میں کام کر کے کیا۔ اُن کا ہنگامہ ٹی وی پر بالاجی ٹیلیفلمز کے یوتھ شو کارتیکا میں مرکزی کردار تھا اور یہ ان کا پہلا ٹی وی شو بھی تھا۔

اس کے بعد وہ دیگر معروف شوز میں دکھائی دیے جن میں لیفٹ رائٹ لیفٹ، ملے جب ہم تم، *[[میری عاشقی تم سے ہی]]*، *[[ناگن (ٹی وی سلسلہ)|ناگن]]* اور *[[پردیس میں ہے میرا دل]]* شامل ہیں۔ انھوں نے ریالٹی شو باکس کرکٹ لیگ (2014ء) اور ڈانس شو جھلک دکھلا جا ٩ (2016ء) میں حصہ لیا۔

2016ء میں انھوں نے فلم ڈائریکٹ عشق میں کام کر کے بالی وڈ میں اپنا پہلا قدم رکھا۔ فی الحال وہ کلرز ٹی وی کے ڈراما سیریل عشق میں مرجاواں میں دیپ راج سنگھ/دیپ رائے چند کا کردار نبھا رہے ہیں۔

## زندگی اور خاندان
ارجن بجلانی کی پیدائش 31 اکتوبر 1982ء کو ممبئی، مہاراشٹر، بھارت میں ہوئی۔ انھوں نے مکتبی تعلیم بومبے اسکاٹش اسکول، ماہم اور کالج کی تعلیم ایچ۔ آر۔ کالج آف کامرس اینڈ اکنامکس سے حاصل کی۔ جب وہ انیس سال کے تھے تو ان کے والد سدھرشن بجلانی کا انتقال ہو گیا۔ مئی 2013ء میں انھوں نے اپنی گرل فرینڈ نیہا سوامی سے شادی کی۔ نیہا سوامی شادی سے قبل ان کی لمبے عرصے سے گرل فرینڈ تھی۔ 2015ء میں ان دونوں کے ہاں ایک بچہ پیدا ہوئے۔ ان دونوں نے اس بچے کا نام ایان بجلانی رکھا۔

## کیریئر
ارجن بجلانی کا ہنگامہ ٹی وی پر بالاجی ٹیلیفلمز کے یوتھ شو کارتیکا میں مرکزی کردار تھا اور یہ ان کا پہلا ٹی وی شو بھی تھا۔باس کے بعد وہ کئی معروف شوز میں دکھائی دیے جن میں لیفٹ رائٹ لیفٹ، ملے جب ہم تم، *[[میری عاشقی تم سے ہی]]*، *[[ناگن (ٹی وی سلسلہ)|ناگن]]* اور *[[پردیس میں ہے میرا دل]]* شامل ہیں۔ انھوں نے ریالٹی شو باکس کرکٹ لیگ (2014ء) اور ڈانس شو جھلک دکھلا جا ٩ (2016ء) میں بھی حصہ لیا۔ 2016ء میں انھوں نے فلم ڈائریکٹ عشق میں کام کر کے بالی وڈ میں اپنا پہلا قدم رکھا۔ فی الحال وہ کلرز ٹی وی کے ڈراما سیریل عشق میں مرجاواں میں دیپ راج سنگھ/دیپ رائے چند کا کردار نبھا رہے ہیں۔

## فلمیں

## ٹیلی ویژن

### فکشن شوز

### ریالٹی شوز

### ظہور خصوصی

### میزبانی

## اعزازات
### [[لائنز گولڈ ایوارڈز]]
* ملے جب ہم تم کے لیے سال 2010ء کے نئے مرد چہرے کا اعزاز
### [[کلاکار ایوارڈز]]
* ملے جب ہم تم کے لیے سال 2010ء کے بہترین مرد اداکار کا اعزاز

### [[زی گولڈ ایوارڈز]]
* ناگن کے لیے بہترین نقاد اداکار کا اعزاز

## حوالہ جات

زمرہ:1982ء کی پیدائشیں
زمرہ:اکیسویں صدی کے بھارتی مرد اداکار
زمرہ:بقید حیات شخصیات
زمرہ:بھارتی مرد ٹیلی ویژن اداکار
زمرہ:سندھی شخصیات
زمرہ:ہندی ٹی وی کے مرد اداکار
زمرہ:ویکی ڈیٹا سے مختلف مختصر وضاحت
زمرہ:بھارتی سندھی شخصیات
زمرہ:31 اکتوبر کی پیدائشیں
زمرہ:ممبئی کے اداکار
زمرہ:سندھی مرد اداکار
زمرہ:بھارتی فلمی اداکار
زمرہ:ممبئی میں پیدا ہونے والی شخصیات
زمرہ:مہاراشٹر کی شخصیات
زمرہ:بھارتی ریئلٹی ٹیلی ویژن سیریز کے شرکا
اہلیابائی ہولکر

**مہارانی اہلیابائی ہولکر** (31 مئی 1725ء – 13 اگست 1795ء) مرہٹہ مالوہ سلطنت کی ہولکر ملکہ تھیں۔ راج ماتا اہلیابائی کی ولادت صوبہ مہاراشٹر کے ضلع احمدنگر میں واقع جام کھیڑ کے چونڈی گاؤں میں ہوئی۔ انھوں نے اپنے دار الحکومت کو اندور کے جنوب میں نرمدا ندی پر واقع مہیشور منتقل کر لیا تھا۔

اہلیابائی کے شوہر کھاندے راؤ ہولکر سنہ 1754ء میں معرکہ کمہیر میں مارے گئے۔ بارہ برس بعد ان کے خسر ملہار راؤ ہولکر نے وفات پائی۔ اس کے ایک سال بعد اہلیابائی مالوہ حکومت کی ملکہ کی حیثیت سے تخت نشین ہوئیں۔ انھوں نے اپنی سلطنت کو حملہ آوروں سے محفوظ رکھنے اور ملک میں امن و امان بحال رکھنے کی بہت کوشش کی۔ گوکہ انھوں نے تکوجی راؤ ہولکر کو سپہ سالار مقرر کیا تھا لیکن جنگوں میں وہ خود فوج کی قیادت کرتیں۔

رانی اہلیابائی اس لحاظ سے بھی شہرت رکھتی ہیں کہ انھوں نے ہندوستان بھر میں سینکڑوں مندریں اور دھرم شالائیں تعمیر کروائیں۔

## ابتدائی زندگی
اہلیابائی 31 مئی 1725ء کو صوبہ مہاراشٹر کے ضلع احمدنگر میں واقع چونڈی گاؤں میں پیدا ہوئیں۔ ان کے والد منکوجی راؤ شندے اپنے گاؤں کے پاٹل تھے۔ اس دور میں تعلیم نسواں کا رواج نہیں تھا لیکن اہلیابائی کے والد نے رواج کے برخلاف انھیں لکھنا پڑھنا سکھایا۔

ایک دفعہ مرہٹہ پیشوا بالاجی باجی راؤ کے کماندار اور مالوہ علاقہ کے جاگیردار ملہار راؤ ہولکر پونہ جاتے ہوئے اتفاقاً چونڈی میں ٹھہر گئے۔ روایتوں کے مطابق اسی قیام کے دوران میں انھوں نے گاؤں کے مندر میں آٹھ سالہ اہلیابائی کو دیکھا تو ان کے حسن صورت و سیرت سے خاصے متاثر ہوئے اور اپنے بیٹے کھاندے راؤ ہولکر (1723ء – 1754ء) کی دلہن بنا کر اپنی جاگیر لے گئے۔

سنہ 1733ء میں کھاندے راؤ ہولکر سے ان کا بیاہ ہوا۔ 1745ء میں ان کے بطن سے ایک لڑکا مالے راؤ اور 1748ء میں ایک لڑکی مکتابائی پیدا ہوئے۔ مالے راؤ کی دماغی حالت ٹھیک نہیں تھی، چنانچہ وہ سنہ 1767ء میں اپنی اسی بیماری کی نذر ہو گیا۔ اہلیابائی نے اپنی بیٹی کی شادی ایک بہادر لیکن غریب شخص سے کی جس نے بہت سے ڈکیتوں کو کامیابی سے ٹھکانے لگا دیا تھا۔

## مزید دیکھیے
* مرہٹہ سلطنت
* ہولکر

## حوالہ جات

## بیرونی روابط
* Ahilyadevi Holkar: A Magnificent Ruler, Saintly Administrator

زمرہ:1725ء کی پیدائشیں
زمرہ:1795ء کی وفیات
زمرہ:اندور کے مہاراجا
زمرہ:اٹھارہویں صدی کی خواتین حکمران
زمرہ:اٹھارہویں صدی کی ہندوستانی خواتین
زمرہ:جنگ میں شریک ہندوستانی خواتین
زمرہ:حکمراں ملکائیں
زمرہ:ضلع احمد نگر کی شخصیات
زمرہ:مالوہ کے حکمران
زمرہ:مدھیہ پردیش کی تاریخ
زمرہ:مدھیہ پردیش کی شخصیات
زمرہ:مراٹھی شخصیات
زمرہ:مرہٹہ سلطنت کی خواتین
زمرہ:مہاراشٹر کی شخصیات
زمرہ:ہندوستانی خاتون شاہی اقتدار
زمرہ:ہندوستانی ہمسر ملکائیں
زمرہ:ہولکر
زمرہ:کامنز زمرہ جس کا ربط ویکی ڈیٹا پر ہے
زمرہ:کھرگون کی شخصیات
زمرہ:اٹھارہویں صدی کی ہندوستانی شخصیات
زمرہ:ملکہ مائیں
زمرہ:ویکی ڈیٹا سے مختلف مختصر وضاحت
بھارت میں بدھ مت

بدھ مت ایک عالمی مذہب ہے، جو سلطنت مگدھ (اب بہار، بھارت) قدیم سلطنت میں اور ارد گرد شروع ہوا اور گوتم بدھ کی تعلیمات پر مبنی ہے جس کو ایک "بدھ" ("دانش مند") سمجھا گیا تھا۔

بدھ مت بدھ کی زندگی میں ہی مگدھ سلطنت میں پھیلنے لگا تھا۔ اپنی عمر کے پینسیویں سال میں نروان حاصل کرنے کے بعد گوتم بدھ نے اپنی زندگی اپنے دریافت کردہ نجات کے راستے اور زندگی کے بارے میں اپنے نظریات کی تبلیخ و اشاعت میں گزار دی۔اس دوران بدھ نے شمالی ہندوستان اور خاص طور پر اس کے مشرقی حصہ میں اپنے ماننے وصالوں کا ایک بڑا حلقہ پیدا کر لیا تھا۔

بدھ مت بھارت میں قومی اقلیت قرار دیے گئے 6 مذاہب میں سے ایک ہے۔ مشہور بادشاہ اشوک اعظم نے بدھ مت قبول کیا اور اس کی ترویج کے لیے سرکاری وسائل کا استعمال کیا۔ اس نے بدھ بھکشوؤں کے لیے نئی خانقائیں تعمیر کی، انھیں جاگیریں اور انعامات عطا کیے۔ جگہ جگہ بدھ مت کی تاریخ سے وابستہ مقدس مقامات پر عمارتیں بنواغیں اور کتبے نصب کرائے اس طرح ہندوستان میں بدھ مت کی ظاہری حالت کو تقویت ملی۔ اشوک نے ہی بدھ بھکشوؤں کی تجویز پر **اجتماع** کا اعلان کیا۔ اس اجتمماع کا مقصد بدھ مت میں در ائی بدعات کا قلع قمع کرنا تھا۔ 

## بھارت میں حیثیت

2011ء بھارت میں مردم شماری کے مطابق بھارت میں 8.4 ملین بدھ مت کی آبادی ہے لیکن بدھ رہنماؤں کا دعوی ہے کہ بھارت میں بدھ مت آبادی کی تعداد 50 تا 60 ملین ہے۔ مہاراشٹر میں، بھارت میں بدھ مت کی سب سے بڑی تعداد ہے، جو کل آبادی کا 5.81% ہے۔ تقریباً 90 فی صد نویان بدھ ریاست میں آباد ہیں۔

بھارت میں 1951ء کی مردم شماری کے مطابق، 1.81 لاکھ (0.05%) جواب دہندگان نے کہا کہ وہ بدھ مت سے تعلق رکھتے ہیں۔ 1961ء کی مردم شماری میں، بھیم راؤ رام جی امبیڈکر fc 1956ء میں اپنے لاکھوں پیروکاروں کے ساتھ نیویانا بدھ مت اپنایا، جس سے بدھ آبادی میں 3.2 ملین (0.74%) اضافہ ہوا۔

### بھارت میں 2011ء کی مردم شماری

## مزید دیکھیے

* بھارت میں مذہب

## حواشی

## حوالہ جات

## مزید پڑھیے

* 

Living Religions, seventh edition, by Mary Pat Fisher
* Dutt, N. (1998)۔ Buddhist Sects in India. New Delhi: Motilal Banarsidass.
* Elst, K. (2002)۔ Who is a Hindu?: Hindu revivalist views of Animism, Buddhism, Sikhism, and other offshoots of Hinduism. New Delhi: Voice of India.
* Klaus Klostermaier, Buddhism: A Short Introduction (1999)، ۔
* Lamotte, E. (1976)۔ History of Indian Buddhism. Paris: Peeters Press.
* Swarup, Ram (1984)۔ Buddhism vis-a-vis Hinduism.

## بیرونی روابط
* World Civilizations: The Decline of Buddhism in India. Publisher: Washington State University. Last accessed on اپریل 10, 2007

زمرہ:بھارت میں بدھ مت
زمرہ:بھارت کی معاشرتی تاریخ
زمرہ:بھارت کی ثقافتی تاریخ
زمرہ:دلت تاریخ
زمرہ:بدھ مت بلحاظ ملک
زمرہ:ویکی ڈیٹا سے مختلف مختصر وضاحت
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:بدھ مت کی تاریخ
زمرہ:بھارت تبت تعلقات
ادا خان

**ادا خان** ایک بھارتی ٹیلی ویژن اداکارہ اور ماڈل ہے۔ وہ بہنیں میں اکاشی، امرت منتھن میں راج کماری امرت، پیا بسنتی رے میں پیا، ناگن میں ”شیشا“ اور پردیس میں ہے میرا دل میں اہانا کا کردار نبھانے کے لیے مشہور ہے۔ ناگن ٢ میں کام کرنے کے بعد اس نے یہ رشتہ کیا کہلاتا ہے (2018ء) میں ایک کیمیو بھی کیا۔

## نجی زندگی
ادا خان کا جنم 12 مئی 1989ء میں بھارتی ریاست مہاراشٹر کے خوابوں کے شہر ممبئی میں ہوا۔ ادا خان نے نفسیات میں گریجویشن کیا ہے۔ اداکاری ادا خان کے خواب و خیال میں بھی نہ تھی۔ وہ اپنی سہیلیوں کے ساتھ ریسٹورنٹ میں بیٹھے ہوئی تھی کہ کسی نے اس کو پتلون کے ایک پرنٹ ایڈ کی پیشکش کی۔

## کیریئر
تصغیر|ادا خان 2018ء میں ہولی پارٹی میں
ادا خان 12 مئی 1989ء کو ممبئی، مہاراشٹر میں پیدا ہوئی۔ ادا خان نے اپنا کیریئر ایک ماڈل کے طور پر شروع کیا۔ پھر اس نے کچھ اشتہارات کیے۔ اس نے سونی انڈیا کے ٹی وی شو پالمپور ایکسپریس میں کام کر کے اپنی اداکاری کا آغاز کیا۔

سنہ 2010ء میں ادا نے اسٹار پلس کے ڈرامے بہنیں میں اکاشی کا معاون کردار نبھایا۔ سنہ 2012ء میں ادا نے لائف اوکے کے شو امرت منتھن میں راج کماری امرت کور کا کردار نبھایا۔

اس نے یہ ہے عاشقی، *[[کرائم پیٹرول (ٹی وی سلسلہ)|کرائم پیٹرول]]*، *[[کوڈ ریڈ (بھارتی ٹی وی سلسلہ)|کوڈ ریڈ]]* اور *[[ساودھان انڈیا @ 11]]* میں بھی کام کیا۔ وہ ریالٹی شو ویلکم ٢ – بازی مہمان نوازی کی کا بھی حصہ تھی۔

سنہ 2014ء میں ادا نے سونی پل کے ڈرامے پیا بسنتی رے میں پیا کا کردار نبھایا۔ نومبر 2015ء میں ادا خان نے کلرز ٹی وی کے شو ناگن میں شیشا کا کردار نبھایا۔ شو ناگن نے بلند ٹی آر پی حاصل کی اور جون 2016ء میں ختم ہو گیا۔ اسی شو کا دوسرا سیزن بھی شروع ہوا جس میں ادا نے شیشا کا منفی کردار نبھایا اور یہ دوسرا سیزن بھی جون 2017ء میں ختم ہو گیا۔ اس نے کلرز ٹی وی کے شو کامیڈی نائٹس بچاؤ میں بھی کام کیا۔ اس نے باکس کرکٹ لیگ (2016ء) میں جے پور راج جوشیلے کی ٹیم کے لیے بھی کھیلا۔

## حوالہ جات

زمرہ:بقید حیات شخصیات
زمرہ:بھارتی ٹیلی ویژن اداکارائیں
زمرہ:چنائی کی اداکارائیں
زمرہ:ممبئی کی اداکارائیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:1989ء کی پیدائشیں
زمرہ:بھارتی ریئلٹی ٹیلی ویژن سیریز کے شرکا
زمرہ:بھارتی مسلم شخصیات
دائرۃ البروجی متناسق نظام

[تصغیر|اس تصویر میں زمین مرکزی دائرۃ البروجی متناسقات، [کرہ سماوی پر دیکھے جا سکتے ہیں۔ دائرۃ البروجی طول بلد (سرخ) دائرۃ البروج کی مستوی کے ساتھ نقطہ اعتدال ربیعی سے ناپا جاتا ہے۔ اور دائرۃ البروجی عرض بلد (پیلا) دائرۃ البروج کی مستوی سے عموداً ناپا جاتا ہے۔ یہاں پر پورا کرہ دکھایا گیا ہے جبکہ بلند دائرۃ البروجی عرض بلد متناسقات پر سوائے چند دم دار ستاروں اور شہابیوں کے علاوہ کبھی کبھی نظر آتے ہیں.]]
**دائرۃ البروجی متناسق نظام**  ایک سماوی متناسق نظام ہے جو عام طور پر نظام شمسی کے اجسام کے مدار اور ان کے محل وقوع کی وضاحت کرتا ہے۔ کیونکہ بہت سے سیاروں (علاوہ عطارد) اور جرم نظام شمسی صغیر ، کے مدار بنیادی مستوی دائرۃ البروج سے تھوڑا سا زاویہ انحراف رکھتے ہیں۔ اس متناسق نظام کی بنیادی مستوی دائرۃ البروج ہے اور اس کا مبدا سورج یا زمین کا مرکز ہو سکتا ہے، اس کی بنیادی سمت، اعتدال ربیعی کی طرف ہے اور اس میں دائیں ہاتھ کا اصول استعمال ہوتا ہے۔ یہ اصول کروی متناسق نظام اور کارتیسی متناسق نظام میں استعمال ہو سکتا ہے۔

زمرہ:سماوی متناسق نظام
زمرہ:ویکی ڈیٹا سے مطابقت رکھنے والی مختصر تفصیل
دیپیکا ککڑ

**دیپیکا ککڑ** (پیدائش 6 اگست 1986ء) ایک بھارتی ٹیلی ویژن اداکارہ ہیں۔ وہ ڈراما سسرال سمر کا میں 'سمر بھاردواج' کا کردار نبھانے کے لیے مشہور ہیں۔ وہ جھلک دکھلا جا سیزن آٹھ کی ایک کنٹسٹینٹ تھیں۔ انھوں نے سنہ 2017ء میں نچ بلیے 8 میں اپنی ساتھی شعیب ابراہیم (مستقبل کے شوہر) کے ساتھ حصہ لیا تھا۔ ستمبر 2018ء میں دیپیکا نے کلرس ٹی وی کے ریالٹی شو *بگ باس ١٢* میں حصہ لیا اور 30 دسمبر 2018ء کو فاتح بن گئیں۔

## کیریئر
دیپیکا نے ٹی وی پر اپنی اداکاری کے کیریئر کی شروعات دیو مالائی ڈرامے نیر بھرے تیرے نینا دیوی میں لکشمی کا کردار نبھا کے کی۔ اس کے بعد وہ اگلے جنم موہے بٹیا ہی کیجو میں ریکھا کے کردار میں نظر آئیں۔ سنہ 2011ء میں وہ سسرال سمر کا میں ”سمر پریم بھاردواج“ کے مرکزی کردار میں نظر آئیں۔ وہ جھلک دکھلا جا سیزن آٹھ میں ایک کنٹسٹینٹ تھیں۔ دیپیکا نے 2017ء میں سسرال سمر کا چھوڑ دیا۔ سنہ 2017ء میں انھوں نے رقص کے ریالٹی شو نچ بلیے سیزن آٹھ میں بھی حصہ لیا۔ حال ہی میں وہ کلرز ٹی وی کے ریالٹی شو انٹرٹینمنٹ کی رات میں دکھائی دی تھیں۔

دیپیکا ککڑ نے جے۔ پی۔ دت کی جنگ پر مبنی فلم ”پلٹن“ میں کام کر کے فلمی دنیا میں اپنا پہلا قدم رکھا ہے۔

## نجی زندگی
دیپیکا نے پہلے رونک سیمسن سے سنہ 2013ء میں شادی کی تھی اور 2015ء میں طلاق ہو گئی۔

دیپیکا کی 2015ء سے سسرال سمر کا کے ساتھی اداکار شعیب ابراہیم سے دوستی تھی اور بعد میں دیپیکا نے شعیب سے 22 فروری 2018ء کو شادی کی تھی۔ ان کی شادی کو لے میڈیا میں خبریں گردش کر رہی تھیں ساتھ ہی ان کے مسلمان ہونے پر بھی سوالات اٹھ رہے تھے۔ انھوں نے اپنے اس بیان سے تصدیق کی کہ وہ مسلمان ہو گئی ہیں : ”واقعی، یہ سچ ہے۔ اور میں اس سے انکار نہیں کرتی۔ میں بہت خوش ہوں اور اپنے اس عمل پر فخر محسوس کرتی ہوں۔ یہ سب کچھ میں نے اپنی اور اپنے خاندان کی مرضی سے کیا ہے۔ اس فیصلے میں مجھے اپنے خاندان کی مکمل حمایت حاصل تھی اور میرا ارادہ کسی کے بھی جذبات کو ٹھیس پہنچانا نہیں ہے۔“

## حوالہ جات

زمرہ:1986ء کی پیدائشیں
زمرہ:اکیسویں صدی کی بھارتی اداکارائیں
زمرہ:بقید حیات شخصیات
زمرہ:بگ باس کے شرکا
زمرہ:بھارتی ٹیلی ویژن اداکارائیں
زمرہ:پونہ کی اداکارائیں
زمرہ:ہندومت سے اسلام قبول کرنے والے شخصیات
زمرہ:ہندی ٹیلی ویژن کی اداکارائیں
زمرہ:کامنز زمرہ جس کا ربط ویکی ڈیٹا پر ہے
زمرہ:ممبئی کے اداکار
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کے ہندوستانی مسلمان
زمرہ:ہندی سنیما کی اداکارائیں
زمرہ:بھارتی فلمی اداکارائیں
زمرہ:ہندوستانی سابقہ ہندو
زمرہ:ممبئی یونیورسٹی کے فضلا
آنندی بائی

**آنندی بائی** مرہٹہ تاریخ کی ایک ناپسندیدہ شخصیت ہے کیونکہ انھوں نے اپنے سترہ سالہ بھتجھے پیشوا ناراین راؤ کے قتل کی منصوبہ بندی کی تھی اور اس میں کامیاب ہوئیں۔ ناراین راؤ کے قتل کے وقت آنندی بائی کے شوہر رگھوناتھ راؤ نائب السلطنت اور پیشوائی منصب کے اگلے امیدوار تھے۔

## ابتدائی زندگی اور شادی
آنندی بائی ایک چت پاون براہمن خاندان میں پیدا ہوئیں۔ ان کا آبائی وطن صوبہ مہاراشٹر کے خطہ کوکن میں واقع گوہاگر گاؤں تھا۔ ان کے والد کا نام رگھو مادھو اوک تھا۔ آنندی بائی کی ایک عزیزہ گوپیکا بائی پیشوا بالاجی باجی راؤ کی بیوی تھی۔ دسمبر 1756ء میں آنندی بائی کا بالاجی باجی راؤ کے چھوٹے بھائی رگھوناتھ راؤ سے بیاہ ہو گیا۔ شادی کے وقت آنندی بائی بچی تھیں۔ رگھوناتھ کا یہ بیاہ ان کی پہلی بیوی جانکی بائی کی وفات (اگست 1755ء) کے بعد ہوا تھا، اس لحاظ سے آنندی بائی ان کی دوسری بیوی تھیں۔

بالاجی اور رگھوناتھ دونوں مرہٹہ سلطنت کے پیشوا باجی راؤ اول کے فرزند تھے۔ پیشوا کا منصب درحقیقت سلطنت کے چھترپتی کی جانب سے ایک انتظامی تقرری کی طرح ہوتا، یہ کوئی موروثی منصب نہیں تھا۔ یہی وجہ ہے کہ باجی راؤ اول اپنے خاندان کے محض دوسرے شخص تھے جنھیں پیشوا کا خطاب دیا گیا۔

## بقیہ زندگی
آنندی بائی اور ان کے شوہر رگھوناتھ راؤ نانا فڈنویس سے بچ کر بھاگے تو 10 جنوری 1775ء کو ڈھار قلعہ میں باجی راؤ دوم کی پیدائش ہوئی۔ یہاں پوار کا اقتدار تھا۔

11 دسمبر 1783ء کو آنندی بائی کے شوہر رگھوناتھ راؤ چل بسے اور اپنے پیچھے تین فرزندوں (دو نابالغ اور ایک بالغ لیکن ناجائز جے سنگھ جو رادھا نامی باندی کے بطن سے تھا) کو چھوڑا۔ آنندی بائی کو نائب السلطنت باجی راؤ پر جے سنگھ کا رسوخ ایک آنکھ نہیں بھاتا تھا چنانچہ انھوں نے اسے قتل کرنے کا منصوبہ بنایا۔

جے سنگھ کے کانوں میں اس منصوبے کی بھنک پڑ گئی تو اس نے آنندی بائی کے مشیروں کو قتل کروا دیا۔ بدلے میں آنندی بائی نے فوجی جمع کیے اور کولابا قلعہ پر دھاوا بول دیا۔ قلعہ پر قبضہ کرنے کے بعد جے سنگھ کو قید کر لیا گیا لیکن کچھ مہینوں کے بعد وہ قید سے فرار ہونے میں کامیاب ہوا اور اپنے معاونین کے ساتھ ہیراکوٹ پر حملہ آور ہوا۔ آنندی بائی دوبارہ اپنی فوج کے ساتھ آمادہ جنگ ہوئیں اور جے سنگھ کو شکست فاش دی۔ بعد ازاں جے سنگھ پونہ فرار ہو گیا لیکن کچھ عرصے بعد واپس ہوا اور آنندی بائی کی خدمت میں رہنے لگا۔ آنندی بائی اپنے بیٹے کے ساتھ مہاڑ چلی گئیں جہاں 12 مارچ 1794ء کو ان کا انتقال ہوا۔

## حوالہ جات

زمرہ:پیشوا خاندان
زمرہ:ویکی ڈیٹا سے مطابقت رکھنے والی مختصر تفصیل
کرسٹل ڈی سوزا

**کرسٹل ڈی سوزا** ایک بھارتی ٹیلی ویژن اداکارہ ہیں۔ کرسٹل نے ڈرامے ایک ہزاروں میں میری بہنا ہے میں ”جیوکی وڈھیرا“ کا مرکزی کردار نبھایا۔ بعد میں انھوں نے ایک نئی پہچان میں ساکشی کا کردار نبھایا۔ انھوں نے اس کے بعد زی ٹی وی کے شو برہم راکشش۔۔۔جاگ اٹھا شیطان میں رائنا کا مرکزی کردار نبھایا۔

سنہ 2013ء میں ایسٹرن آئی نے ”حسین و دلکش ترین پچاس ایشیائی خواتین کی فہرست“ میں کرسٹل کو انیسواں درجہ دیا۔ وہ خود کو انتہائی مذہبی سمجھتی ہیں۔ وہ پہلی بھارتی ٹیلی ویژن اداکارہ ہیں جنھوں نے پہلی موبائل ایپ 20 اپریل 2017ء کو متعارف کی۔

## کیریئر
سنہ 2007ء میں کرسٹل ڈی سوزا نے اپنی اداکاری کے کیریئر کی شروعات بالاجی ٹیلی فلمز کے شو کہے نہ کہے میں کام کر کے کی جس میں انھوں نے کنجل کا کردار نبھایا تھا۔ اس کے بعد انھوں نے بالاجی کے دوسرے شو کیا دل میں ہے (2007ء) میں کام کیا اور تمنا (مرد مرکزی کردار کی بہن) کا کردار نبھایا۔ سنہ 2008ء میں کرسٹل اسٹار پلس کے دو شوز کستوری (بطور نونیت) اور کس دیش میں ہے میرا دل (بطور ویرا) میں نظر آئیں۔ انھوں نے شو سنہ 2009ء میں چھوڑ دیا۔

سنہ 2010ء کرسٹل ڈی سوزا سونی ٹی وی کے شو بات ہماری پکی ہے میں کام کیا جس میں ان کے ساتھ انکیتا شرما اور برُن سوبتی نے بھی اداکاری کی تھی۔ اس میں کرسٹل نے شراون کی گرل فرینڈ تارا کا کردار نبھایا تھا۔ کرسٹل ڈی سوزا نے سونی ٹی وی کے شو ”آہٹ“ میں بھی اداکاری کی اور یامنی کا کردار نبھایا تھا۔

سنہ 2011ء میں وہ مشہور شو ایک ہزاروں میں میری بہنا ہے میں دکھائی دیں جس میں انھوں نے جیوکی ویرین وڈھیرا کا مرکزی کردار نبھایا تھا، جس میں ان کے شوہر کرن ٹیکر بنے ہوئے تھے۔ شو 13 ستمبر 2013ء کو ختم ہو گیا۔ دسمبر 2013ء کو انھوں نے سونی ٹی وی کے شو ایک نئی پہچان میں ساکشی کا مرکزی کردار نبھایا، شو میں ان کے ساتھی اداکار کرن شرما تھے۔ یہ شو ستمبر 2014ء میں ختم ہو گیا۔

سنہ 2016ء میں وہ ٹیلی ویژن میں واپس آ گئیں اور ایکتا کپور کے برہم راکشش۔۔۔جاگ اٹھا شیطان میں مرکزی کردار نبھایا، یہ شو زی ٹی وی پر نشر ہوتا تھا۔ شو میں ان کے ساتھی اہم شرما تھے۔ یہ شو فروری 2017ء میں ختم ہو گیا۔

انھوں نے بیلن والی بہو میں ”روپا“ کا مرکزی کردار نبھایا۔

## حوالہ جات

## بیرونی روابط

زمرہ:1987ء کی پیدائشیں
زمرہ:اکیسویں صدی کی بھارتی اداکارائیں
زمرہ:بقید حیات شخصیات
زمرہ:بھارتی ٹیلی ویژن اداکارائیں
زمرہ:ممبئی کی اداکارائیں
زمرہ:ہندی ٹیلی ویژن کی اداکارائیں
زمرہ:کامنز زمرہ جس کا ربط ویکی ڈیٹا پر ہے
زمرہ:بھارتی مسیحی
زمرہ:ویکی ڈیٹا سے مطابقت رکھنے والی مختصر تفصیل
زمرہ:1989ء کی پیدائشیں
زمرہ:1 مارچ کی پیدائشیں
زمرہ:ممبئی میں پیدا ہونے والی شخصیات
زمرہ:1990ء کی پیدائشیں
زمرہ:ممبئی کی شخصیات
زمرہ:ہندی سنیما کی اداکارائیں
گوپیکا بائی

**گوپیکا بائی** (20 دسمبر 1724ء بمقام سوپا نزد پونہ – 11 اگست 1778ء بمقام ناسک) وائی کے باشندے بھیکاجی نائک راستے کی بیٹی اور مرہٹہ سلطنت کے پیشوا بالاجی باجی راؤ کی بیوی تھیں۔
## بچپن
پیشوا بالاجی وشوناتھ کی بیوی رادھا بائی ایک مرتبہ راستے پریوار سے ملاقات کے لیے گئی ہوئی تھیں۔ وہاں رادھا بائی کو گوپیکا بائی کی مذہب پسندی اور مذہبی احکام کی بجا آوری بھا گئی، چنانچہ انھوں نے گوپیکا بائی کو باجی راؤ اول کے سب سے بڑے بیٹے بالاجی باجی راؤ (جو بعد میں نانا صاحب پیشوا کے نام سے مشہور ہوئے) سے بیاہ کرنے کے لیے پسند کر لیا۔ گوپیکا بائی مذہبی امور اور براہمن خاندانوں میں رائج رسوم و رواج سے مکمل واقفیت رکھتی تھیں۔

## روایت پرست تربیت
گوپیکا بائی کو اپنی زندگی میں بہت سی دشواریوں سے گذرنا پڑا، کیونکہ انھیں انتظامی اور فوجی امور کی دیکھ بھال کی تربیت نہیں ملی تھی۔ جس قدامت پرست ماحول میں ان کی پرورش ہوئی اس کا فطری نتیجہ تھا کہ ان کا ذہن بہت تنگ اور رویہ نخوت سے پر تھا۔ ان کی اسی پرورش نے انھیں کبھی شاہو اول اور نانا صاحب پیشوا کی درباری سیاست کو سمجھنے نہیں دیا۔

## حسد اور نخوت
گوپیکا بائی کے شوہر کے پیشوا بننے کے بعد ان کی نخوت کا یہ عالم تھا کہ وہ پیشوا خاندان کی کسی خاتون سے اچھا برتاؤ کرنے کی روادار نہیں تھیں۔ گوپیکا کی اسی نخوت کی وجہ سے انہی کی عزیزہ آنندی بائی سے ہمیشہ ٹھنی رہتی۔ آنندی بائی پیشوا کے چھوٹے بھائی رگھوناتھ راؤ کی بیوی تھی۔ نیز جب شاہو اور نانا صاحب پیشوا نے پاروتی بائی کی بھانجی کو گوپیکا کے بیٹے وشواس راؤ کے لیے پسند کیا تو گوپیکا اور پاروتی بائی کے تعلقات بھی خراب ہو گئے۔

احمد شاہ ابدالی سے مقابلہ کے لیے سداشیو راؤ بھاؤ (بھاؤ صاحب) کو مقرر کیا گیا تو گوپیکا بائی کا اصرار تھا کہ ان کے ساتھ وشواس راؤ بھی جائے گا تاکہ ابدالی کو شکست دینے کا سہرا صرف سداشیو راؤ کے سر نہ بندھے بلکہ وشواس راؤ کا بھی اس میں اہم کردار ہو، اس طرح نانا صاحب کے بعد وشواس راؤ کے پیشوا بننے کا راستہ بھی ہموار ہو جاتا۔ انھیں شک تھا کہ نانا صاحب بھاؤ صاحب کو اگلا پیشوا نامزد کرنا چاہتے ہیں۔

## حوالہ جات

زمرہ:1724ء کی پیدائشیں
زمرہ:1778ء کی وفیات
زمرہ:پیشوا خاندان
زمرہ:مرہٹہ سلطنت کی خواتین
زمرہ:ویکی ڈیٹا سے مطابقت رکھنے والی مختصر تفصیل